Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: Kahden valtion ratkaisu -
ei tarjoa Israelille sen tarvitsemia turvallisuustakeita.
Bidenin hallinto: Israelin integroituminen Lähi-itään -
edellyttää itsenäisen palestiinalaisvaltion perustamista.
EU-parlamentti antoi ylivoimaisella enemmistöllä tukensa -
Israelin itsepuolustusoikeudelle. Gazan tulitaukovaatimukset kytkettiin -
Hamasin tuhoamiseen ja kaikkien panttivankien vapauttamiseen.
Israel aikoo saavuttaa täyden voiton Hamasista -
kansainvälisestä paineesta huolimatta. Pääministeri Benjamin Netanjahu -
toisti, että Israel ei tyydy vähempään kuin täydelliseen voittoon, -
johon sisältyy myös kaikkien panttivankien vapauttaminen.
Sain tänään viestin Gazan taisteluissa kaatuneen -
laskuvarjojääkärin Jinon Tamirin äidiltä Netalta.
Hän kirjoitti: "Jotta tiedämme, että he eivät kaatuneet turhaan, -
tuhotkaa pahuus."
Haluan sanoa Netalle ja kaikille muille sureville omaisille:
Jinon ja hänen sankarilliset ystävänsä eivät kaatuneet turhaan.
Me hävitämme Hamasin pahuuden.
Sotilaamme ovat taistelleet parin viime vuorokauden ajan Khan Yunisissa -
ja eliminoineet siellä kymmeniä terroristeja.
Pohjois-Gazassa -
sotilaamme tuhosivat raketinheittimiä ja eliminoivat kymmeniä terroristeja.
Viime päivinä tuhosimme myös -
yhden Hamasin tärkeimmistä raketinvalmistuspaikoista.
Toisin kuin väitetään, sota jatkuu ja tulee jatkumaan kaikilla rintamilla,-
kunnes kaikki tavoitteet on saavutettu.
Tämän käskyn sotilasjohto on saanut minulta ja poliittiselta johdolta.
Tätä Israelin hallituksen antamaa käskyä -
puolustusvoimat ja turvallisuuspalvelut toteuttavat paraikaa.
Pääministeri Netanjahu korosti, että sotatavoitteiden saavuttaminen -
tulee kansainvälisestä toiveajattelusta huolimatta viemään aikaa.
Sanon tämän yksinkertaisesti ja kiertelemättä:
Voiton saavuttamiseen menee vielä monta pitkää kuukautta, -
mutta etenemme määrätietoisesti sitä kohti.
On olemassa kuitenkin yksi vaikea "mutta". Nimittäin samaan aikaan -
kun sotilaamme uhraavat henkensä Hamasin voittamiseksi, -
jotkut yrittävät heikentää heidän taistelutahtoaan väittämällä, -
että voittoa ei ole mahdollista saavuttaa.
Torjun tällaiset väitteet tyystin.
Israel ei tee minun johdollani minkään- laisia myönnytyksiä Hamasille.
Ainoa vaihtoehto on täydellinen voitto.
Toistan, jottei kenellekään jää harhakuvitelmia:
nyt ei ole kyse taas yhden uuden iskun antamisesta Hamasille -
tai vain yhdestä uudesta taistelukierroksesta Hamasin kanssa.
Ei, vaan nyt aiomme saavuttaa täyden voiton Hamasista.
Jatkamme taistelua täydellä voimalla,
kunnes kaikki tavoitteet on saavutettu: panttivangit vapautettu, -
mikä ei onnistu ilman sotilaallista painostusta;
Hamas tuhottu ja varmistettu, että Gaza ei enää koskaan uhkaa Israelia -
eikä siellä enää kouluteta, tueta ja lähetetä terroristeja kimppuumme.
Israelilaismedian haastattelussa -
Netanjahu torjui kansainväliset vaatimukset kahden valtion mallista, -
jota tunnutaan pidettävän jonkinlaisena poppaskonstina, -
joka takaisi Israelin turvallisuuden alueellisten uhkien keskellä.
Tässä konfliktissa ei ole kyse siitä, että palestiinalaisvaltiota ei ole.
Kyse on juutalaisvaltion olemassaolosta.
Näin ollen, syntyipä tulevaisuudessa sopimusta tai ei, -
Israelin on pidettävä turvallisuusvalvonta omissa käsissään-
koko Jordanjoen länsipuolisella alueella. Se on elinehto.
Se sotii suvereniteettiperiaatetta vastaan, ei mahda mitään.
Kerron tämän totuuden amerikkalaisille ystävillemme, -
enkä salli sitä, että meidät yritetään pakottaa johonkin, -
mikä vahingoittaa turvallisuuttamme.
Israelin pääministerin on kyettävä sanomaan "ei" -
jopa parhaille ystävillemme silloin, kun tilanne sitä vaatii.
Netanjahun kommentit palestiinalaisvaltiosta olivat vastaus -
nähtävästi Bidenin hallinnon vetämään kansainväliseen aloitteeseen, -
joka lisännee alueellista ja kansain- välistä painetta Israelia kohtaan.
Tämäkin konflikti päättyy ennen pitkää, -
ja tarvitaan suunnitelmaa palestiinalaisvaltion perustamiseksi.
Se on ainoa keino vastata palestiinalaisten pyrkimyksiin -
ja myös ainoa tapa tarjota Israelille pysyvää turvallisuutta.
USA:n ulkoministeriön tiedottaja vihjasi, -
että Israelilta odotetaan perustavanlaatuisia myönnytyksiä -
― Israelissa ja palestiinalaisalueilla vallitsevista realiteeteista huolimatta.
USA:n ulkoministeriön mukaan -
Israelin alueellisen integraation toteutuminen -
olisi muutoin hyvin epätodennäköistä.
Israelin hallitus on halukas luomaan yhteyksiä naapureihinsa.
Se on jo normalisoinut suhteitaan moniin naapureihinsa -
ja on valmis jatkamaan integraatiokehitystä.
Israel toivoo voivansa normalisoida suhteensa Saudi-Arabiaan, -
ja uskomme, että tuon tavoitteen saavuttaminen on yhä mahdollista.
Mutta olemme todenneet Israelille, että jotta näihin tavoitteisiin päästään
ja jotta Israel saa tarvitsemansa turvallisuustakeet, -
myös sen on tehtävä vaikeita päätöksiä.
Yhdysvaltain kongressi tukee edelleen vankasti Israelia.
Amerikkalaislainsäätäjät osallistuivat -
edustajainhuoneen puhemiehen Mike Johnsonin kanssa -
kongressitalon portailla panttivankien tueksi järjestettyyn tilaisuuteen.
Hamasin panttivankeina on edelleen myös useita Yhdysvaltain kansalaisia.
Olemme täällä niiden amerikkalaisten ja israelilaisten tähden, -
jotka eivät ole voineet puhua perheilleen 103 päivään.
Osa näistä perheistä on kanssamme täällä tänään. Olemme täällä, -
koska Hamas terrorisoi edelleen juutalaisia ja uhkaa Israelin valtiota.
Osana antisemitismin vastaisia toimia-
meidän on puhuttava totuudenmukaisesti siitä, -
mitä Hamas teki 7. lokakuuta.
Olemme kuulleet järkyttäviä yksityis- kohtia Hamasin laajamittaisesta, -
sanoinkuvaamattomasta väkivallasta viattomia siviilejä kohtaan.
Näitä yksityiskohtia on vaikea toistaa, mutta niistä on puhuttava.
Naisilta murtui lantioluita terroristien raiskatessa heitä.
Nuo elukat katkoivat lapsilta päitä. Hamas pakotti lapset katsomaan -
vanhempiensa kiduttamista ja murhaamista.
Hamas pakotti vanhemmat katsomaan lapsiensa murhaamista.
He ampuivat raakalaismaisesti juutalaisnaisia sukuelimiin.
Tämä oli holokaustin jälkeen pahin juutalaisvastainen hyökkäys, -
ja se kumpusi juutalaisvihasta.
Meidän velvollisuutemme on tuomita tämä pahuus.
Sitten Strasbourgiin. Euroopan parlamentin enemmistö, -
mukana myös oikeistokonservatiivinen Euroopan kansanpuolue (EPP), -
antoi ratkaisevan iskun radikaali- vasemmistolle hylkäämällä -
vaatimukset Israelin painostamisesta ehdottomaan tulitaukoon.
EPP-blokki ajoi sen sijaan läpi päätöslauselman, -
jossa Israelille esitettävät tulitaukovaatimukset kytketään -
Hamasin tuhoamiseen ja israelilais- panttivankien vapauttamiseen.
Päätöslauselma hyväksyttiin ylivoimaisella enemmistöllä -
äänin 312 puolesta ja 131 vastaan.
Samalla tavalla kun emme voi sulkea silmiämme ihmishenkien menetykseltä
ja palestiinalaisten humanitaarisilta haasteilta Gazassa, -
emme voi myöskään unohtaa israelilaisperheiden tuskaa, -
kun he odottavat epätoivoisesti rakkaitaan kotiin.
Tähän tilanteeseen on ratkaisu:
israelilaispanttivankien vapauttaminen sekä Gazan demilitarisoiminen.
Toisin kuin EPP-ryhmä, jonka tasapainoinen kanta vei lopulta voiton,
vihreistä ja vasemmistopuolueista koostuva S&D-ryhmä puolestaan vaati
Israelin pakottamista humanitaarisin perustein ehdottomaan tulitaukoon.
Ryhmä ei kuitenkaan ottanut puheeksi tulitauon strategisia vaikutuksia -
Israelin turvallisuudelle tai Hamasin vallan alla eläville palestiinalaisille.
Gazan tuhoaminen maan tasalle -
ei tuo rauhaa tai oikeudenmukaisuutta alueelle, -
eikä se edistä Israelin turvallisuutta.
Verenvuodatuksen on loputtava nyt. Humanitaarista apua -
on saatava toimittaa kaikkialle Gazaan kiireellisesti.
Tarvitaan päätös välittömästä ja pysyvästä tulitauosta.
Se on ainoa keino tasoittaa tietä toimivalle ratkaisulle.
Israelin ulkoministeriö ylisti 312 eurooppalaisen lainsäätäjän -
antamaa vahvaa tukea Israelin itsepuolustusoikeudelle, -
kutsuen sitä ennennäkemättömäksi, Israelia puoltavaksi päätökseksi.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.